Source: https://www.monitoruldegalati.ro/sport/sc-otelul-si-csm-galati-si-au-impartit-victoriile,-lps-a-spart-gheata.html
Timestamp: 2020-02-21 00:06:37+00:00

Document:
SC Oţelul şi CSM Galaţi şi-au împărţit victoriile, LPS a spart gheaţa - Monitorul de Galati - Ziar print si online
SC Oţelul şi CSM Galaţi şi-au împărţit victoriile, LPS a spart gheaţa Recomandat
Miercuri a fost programată o etapă intermediară în Campionatul Naţional de fotbal rezervat juniorilor Under 19 şi Under 17. Pe stadionul Dunărea a avut loc primul derbi gălăţean din acest sezon, care a adus faţă în faţă pe CSM şi SC Oţelul. În deschidere s-au întâlnit juniorii mari şi oţelarii pregătiţi de Sorin Târâlă s-au impus cu 5-2, după ce au condus la pauză cu 4-1. Menţionăm faptul că în primul minut băieţii lui Ionuţ Niculcea au irosit un penalti prin Bandac. Au marcat: Covalea, Podeanu respectiv Partenie 3, Alecu şi Mereuţă. Formaţiile care au evoluat: CSM Galaţi: Durac - Ştefănescu, Donţu, Bahrim, Covalea - Călin, Bandac, Bălan, Podeanu, Popa; SC Oţelul: Ursu - Ştefan, Cucu, Bucevschi, Drăgan, Mereuţă, Alecu, Partenie, Toma, Stancu, Farcaş. Au mai intrat: Focşa, Zainea, Postelnicu, Palade respectiv Spînu, Viorică. La juniori mici s-a consemnat o surpriză, echipa antrenată de Ciprian Mocanu reuşind să spargă gheaţa şi să producă prima înfrângere oţelarilor lui Ion Basalic. CSM a învins cu 3-2, marcatori: Podaşcă, David, Ţopa respectiv Buhăescu, Neamţu din 11 metri. Formaţii: CSM: Cilighidreanu - Graur, Chircă, Stuparu, David - Uşurelu, Trandafir, Florea, Covrig - Crihană, Podaşcă. Au mai intrat: Renţa, Ţopa, Carp şi Moşescu.
Pe stadionul Siderurgistul s-a disputat dubla LPS Galaţi - LPS Vaslui. Gălăţenii au obţinut patru din cele şase puncte puse în joc: 6-1 la U 19, marcatori: Costea 2, Chiriac, Panaite, Pintilie, Tecaru respectiv 3-3 la U 17. Etapa viitoare, duminică 25 august, echipele gălăţene vor juca astfel: Oţelul - LPS, pe Siderurgistul şi CSM Focşani - CSM Galaţi.
« Gălăţeanul Dragoş Octavian Gherasim, vicecampion balcanic, participă şi la Europene
„Panterele negre” de la FC Universitatea nu şi-au primit toate salariile restante şi debutează la Craiova »

References: CSM 
 CSM 
 CSM 
 CSM 
 CSM 
 CSM 
 CSM